พระราชบัญญัติองค์การโทรศัพท์แห่งประเทศไทย พ.ศ. 2497พระราชบัญญัติ องค์การโทรศัพท์แห่งประเทศไทย พ.ศ. ๒๔๙๗ภูมิพลอดุลยเดช ป.ร. ให้ไว้ ณ วันที่ ๒๔ กุมภาพันธ์ พ.ศ. ๒๔๙๗ เป็นปีที่ ๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรจัดตั้งองค์การโทรศัพท์แห่งประเทศไทย จึงทรงพระกรุณาโปรดเกล้า ฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติองค์การโทรศัพท์แห่งประเทศไทย พ.ศ. ๒๔๙๗"มาตรา 2 มาตรา ๒ พระราชบัญญัตินี้ให้ใช้บังคับในจังหวัดพระนครและจังหวัดธนบุรี ตั้งแต่วันถัดจากวันประกาศในราชกิจจานุเบกษาเป็นต้นไป เมื่อจะใช้บังคับพระราชบัญญัตินี้ในจังหวัดอื่นใด ให้ประกาศโดยพระราชกฤษฎีกามาตรา 3 มาตรา ๓ ตั้งแต่วันใช้บังคับพระราชบัญญัตินี้ในจังหวัดใดให้ยกเลิกบรรดาบทกฎหมาย กฎ และข้อบังคับอื่น ๆ ในส่วนที่มีบัญญัติไว้แล้วในพระราชบัญญัตินี้ หรือซึ่งแย้ง หรือขัดกับบทแห่งพระราชบัญญัตินี้ในจังหวัดนั้นมาตรา 4 มาตรา ๔ ในพระราชบัญญัตินี้ "องค์การโทรศัพท์" หมายความว่า องค์การโทรศัพท์แห่งประเทศไทย ซึ่งจัดตั้งขึ้นตามพระราชบัญญัตินี้ "พนักงาน" หมายความว่า พนักงานขององค์การโทรศัพท์ "ผู้อำนวยการ" หมายความว่า ผู้อำนวยการขององค์การโทรศัพท์ "คณะกรรมการ" หมายความว่า คณะกรรมการขององค์การโทรศัพท์ "รัฐมนตรี"มาตรา 4 หมายความว่า รัฐมนตรีผู้รักษาการตามพระราชบัญญัตินี้มาตรา 5 มาตรา ๕ ให้รัฐมนตรีว่าการกระทรวงคมนาคมรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้มาตรา 1 หมวด ๑ การจัดตั้ง ทุน และเงินสำรองมาตรา 6 มาตรา ๖ ให้จัดตั้งองค์การขึ้นองค์การหนึ่ง เรียกว่า "องค์การโทรศัพท์แห่งประเทศไทย" มีวัตถุประสงค์เพื่อจัดดำเนินการและนำมาซึ่งความเจริญของกิจการโทรศัพท์ เพื่อประโยชน์แห่งรัฐและประชาชน และดำเนินธุรกิจอันเกี่ยวกับกิจการโทรศัพท์และธุรกิจอื่นที่ต่อเนื่อง ใกล้เคียงกับ หรือซึ่งเป็นประโยชน์แก่กิจการโทรศัพท์มาตรา 7 มาตรา ๗ ให้องค์การโทรศัพท์เป็นนิติบุคคลมาตรา 8 มาตรา ๘ องค์การโทรศัพท์มีสำนักงานแห่งใหญ่อยู่ในจังหวัดพระนคร และจะตั้งสำนักงานสาขาหรือตัวแทนขึ้น ณ ที่ใดภายในราชอาณาจักรก็ได้ และจะตั้งสำนักงานสาขาหรือตัวแทนขึ้น ณ ต่างประเทศในเมื่อได้รับอนุมัติจากรัฐมนตรีก็ได้มาตรา 9 มาตรา ๙ เพื่อดำเนินการตามวัตถุประสงค์ดังกล่าวในมาตรา ๖ ให้องค์การโทรศัพท์มีอำนาจรวมถึง (๑) ถือกรรมสิทธิ์ ครอบครองที่ดินและทรัพย์สินอื่น ๆ มีทรัพยสิทธิต่าง ๆ สร้าง ซื้อ เช่า ให้เช่า ให้เช่าซื้อ ยืม ให้ยืม จัดหา จำหน่าย ทำการแลกเปลี่ยน โอนและรับโอนด้วยประการใด ๆ ซึ่งที่ดินมาตรา 9 ทรัพย์สินอื่นหรือสิทธิรับทรัพย์สินที่มีผู้อุทิศให้ และดำเนินงานเกี่ยวกับเครื่องใช้บริการ และความสะดวกต่าง ๆ ของกิจการโทรศัพท์ (๒) ให้บริการต่างๆ เกี่ยวกับกิจการโทรศัพท์ในเรื่องเครื่องโทรศัพท์ อุปกรณ์ เครื่องใช้ และเครื่องบริการต่างๆ (๓) กำหนดอัตราค่าเช่า ค่าดำเนินธุรกิจต่าง ๆ และค่าบริการอื่น ๆมาตรา 9 ของกิจการโทรศัพท์ และจัดระเบียบเกี่ยวกับวิธีชำระค่าต่าง ๆ ดังกล่าว (๔) จัดระเบียบเกี่ยวกับความปลอดภัยในการใช้โทรศัพท์ บริการ และความสะดวกต่าง ๆ ของกิจการโทรศัพท์ (๕) กู้ ยืม ให้กู้ ให้ยืมเงิน โดยมีหลักประกันด้วยบุคคลหรือด้วยทรัพย์ (๖)มาตรา 9 ร่วมการงานหรือสมทบกับบุคคลอื่นเพื่อประโยชน์แห่งกิจการขององค์การโทรศัพท์ รวมทั้งการเข้าเป็นหุ้นส่วนหรือถือหุ้นในห้างหุ้นส่วนหรือนิติบุคคลใดๆมาตรา 10 มาตรา ๑๐ ให้กำหนดทุนขององค์การโทรศัพท์เป็นจำนวนเงินหนึ่งร้อยล้านบาท โดยรัฐจ่ายให้เป็นคราว ๆ ตามจำนวนที่เห็นสมควรมาตรา 11 มาตรา ๑๑ ให้โอนบรรดาทรัพย์สิน สินทรัพย์ ความรับผิด และธุรกิจของกองโทรศัพท์ กรมไปรษณีย์โทรเลข ให้แก่องค์การโทรศัพท์ดำเนินกิจการต่อไปมาตรา 12 มาตรา ๑๒ ให้จ่ายเงินงบประมาณรายจ่ายสามัญและรายจ่ายวิสามัญลงทุน ประจำปีงบประมาณ พ.ศ. ๒๔๙๗ ของกองโทรศัพท์ กรมไปรษณีย์โทรเลข และงบประมาณอื่นใด ตามสิทธิที่กองโทรศัพท์ กรมไปรษณีย์โทรเลข ได้รับจากรัฐบาลอยู่แล้ว เป็นทุนประเดิมให้แก่องค์การโทรศัพท์ นอกจากเงินที่รัฐจ่ายแล้วมาตรา 12 ให้นำสินทรัพย์ที่รับโอนมาจากกรมไปรษณีย์โทรเลขเมื่อได้หักหนี้สินออกแล้ว เข้าอยู่ในทุนประเดิมด้วยมาตรา 13 มาตรา ๑๓ เมื่อได้ประกาศพระราชกฤษฎีกาให้ใช้บังคับพระราชบัญญัตินี้ในจังหวัดใด ให้โอนบรรดาทรัพย์สิน สินทรัพย์ ความรับผิด และธุรกิจเกี่ยวกับกิจการโทรศัพท์ในเขตจังหวัดนั้นจากกองโทรเลข กรมไปรษณีย์โทรเลข ให้แก่องค์การโทรศัพท์ดำเนินกิจการต่อไป ในกรณีดังกล่าวในวรรคก่อนมาตรา 13 ให้จ่ายเงินตามงบประมาณประจำปีงบประมาณในปีที่ประกาศพระราชกฤษฎีกานั้น ของกองโทรเลข กรมไปรษณีย์โทรเลข บรรดาที่เกี่ยวกับกิจการโทรศัพท์ในเขตจังหวัดนั้น ให้แก่องค์การโทรศัพท์มาตรา 14 มาตรา ๑๔ บรรดาทรัพย์สิน สินทรัพย์ ความรับผิด และธุรกิจเกี่ยวกับกิจการโทรศัพท์ทางไกล จากเขตจังหวัดพระนครและจังหวัดธนบุรีซึ่งติดต่อกับเขตจังหวัดหนึ่งจังหวัดใด จะโอนจากกองโทรเลข กรมไปรษณีย์โทรเลข ให้แก่องค์การโทรศัพท์เมื่อใด ให้ประกาศโดยพระราชกฤษฎีกา ในกรณีเช่นนี้ ให้นำความในมาตรา ๑๓ วรรคสองมาตรา 14 มาใช้บังคับโดยอนุโลมมาตรา 15 มาตรา ๑๕ ทรัพย์สินขององค์การโทรศัพท์ซึ่งใช้เพื่อดำเนินกิจการและเพื่อประสิทธิภาพแห่งการโทรศัพท์และการคมนาคมสาธารณ ไม่อยู่ในความรับผิดแห่งการบังคับคดีมาตรา 16 มาตรา ๑๖ ให้องค์การโทรศัพท์ได้รับสิทธิและหน้าที่ต่าง ๆ บรรดาที่กฎหมายให้ไว้แก่กรมไปรษณีย์โทรเลข ในส่วนที่ว่าด้วยการโทรศัพท์มาตรา 17 มาตรา ๑๗ ให้ประธานกรรมการ กรรมการ ผู้อำนวยการ และพนักงาน เป็นเจ้าพนักงานตามความหมายแห่งกฎหมายลักษณะอาญามาตรา 18 มาตรา ๑๘ พระราชบัญญัติโทรเลขและโทรศัพท์ พุทธศักราช ๒๔๗๗ และบรรดากฎ ข้อบังคับ ที่ได้ออกตามพระราชบัญญัตินั้น ในส่วนที่ว่าด้วยการโทรศัพท์ ให้คงใช้บังคับต่อไป ทั้งนี้ เพียงเท่าที่มิได้มีความบัญญัติไว้แล้วในพระราชบัญญัตินี้และที่มิได้มีความแย้ง หรือขัดกับบทแห่งพระราชบัญญัตินี้มาตรา 18 เพื่อประโยชน์แห่งการนำพระราชบัญญัติและกฎข้อบังคับดังกล่าวในวรรคก่อนมาใช้บังคับต่อไป ให้อ่านคำบางคำในพระราชบัญญัติ และกฎ ข้อบังคับนั้น ดังต่อไปนี้ คำว่า "กรม" และ "กรมไปรษณีย์โทรเลข" ให้อ่านว่า "องค์การโทรศัพท์" คำว่า "อธิบดี" ให้อ่านว่า "ผู้อำนวยการ" คำว่า "พนักงานโทรศัพท์" และมาตรา 18 "เจ้าหน้าที่โทรศัพท์" ให้อ่านว่า "พนักงาน"มาตรา 19 มาตรา ๑๙ ให้องค์การโทรศัพท์ได้รับยกเว้นจากการเสียภาษีอากรตามประมวลรัษฎากรมาตรา 20 มาตรา ๒๐ เงินสำรองขององค์การโทรศัพท์ ให้ประกอบด้วยเงินสำรองธรรมดาซึ่งตั้งไว้เผื่อขาด เงินสำรองเพื่อไถ่ถอนหนี้ และเงินสำรองอื่นๆ เพื่อความประสงค์แต่ละอย่างโดยเฉพาะ ตามแต่คณะกรรมการจะเห็นสมควรมาตรา 21 มาตรา ๒๑ เงินสำรองธรรมดาจะนำออกใช้ได้ก็แต่โดยมติของคณะกรรมการด้วยความเห็นชอบจากรัฐมนตรีมาตรา 22 มาตรา ๒๒ ให้องค์การโทรศัพท์เปิดบัญชีเงินฝากไว้กับธนาคารตามระเบียบของคณะกรรมการซึ่งได้รับความเห็นชอบจากคณะรัฐมนตรีมาตรา 2 หมวด ๒ การกำกับ ควบคุม และจัดการมาตรา 23 มาตรา ๒๓ ให้รัฐมนตรีมีอำนาจและหน้าที่กำกับโดยทั่วไปซึ่งกิจการขององค์การโทรศัพท์ และเพื่อประโยชน์ในการนี้รัฐมนตรีมีอำนาจเรียกประธานกรรมการ กรรมการ ผู้อำนวยการหรือพนักงาน มาชี้แจงข้อเท็จจริง แสดงความคิดเห็น หรือให้ทำรายงานยื่นมาตรา 24 มาตรา ๒๔ เรื่องที่จะต้องเสนอไปยังคณะรัฐมนตรีตามความในพระราชบัญญัตินี้ ให้นำเสนอรัฐมนตรีเพื่อเสนอต่อไปยังคณะรัฐมนตรีมาตรา 25 มาตรา ๒๕ ให้มีคณะกรรมการขององค์การโทรศัพท์คณะหนึ่ง ประกอบด้วยประธานกรรมการหนึ่งคน และกรรมการอื่นอีกไม่น้อยกว่าสี่คน แต่ไม่เกินหกคน เป็นผู้ควบคุมและดูแลโดยทั่วไปซึ่งกิจการขององค์การโทรศัพท์ ประธานกรรมการ และกรรมการ ต้องมีสัญชาติไทยมาตรา 25 และอย่างน้อยจะต้องมีผู้มีความรู้และความจัดเจนเกี่ยวกับการโทรศัพท์หนึ่งคน เกี่ยวกับการโทรคมนาคมหนึ่งคน และเกี่ยวกับการเศรษฐกิจหรือการเงินอีกหนึ่งคนมาตรา 26 มาตรา ๒๖ ผู้มีลักษณะอย่างหนึ่งอย่างใดดังต่อไปนี้ ต้องห้ามมิให้เป็นประธานกรรมการ กรรมการ หรือผู้อำนวยการ คือ (๑) มีส่วนได้เสียในสัญญากับองค์การโทรศัพท์ หรือในกิจการที่กระทำให้แก่องค์การโทรศัพท์ ทั้งนี้ ไม่ว่าโดยตรงหรือโดยทางอ้อม (๒) เป็นพนักงานมาตรา 27 มาตรา ๒๗ ให้คณะรัฐมนตรีเป็นผู้มีอำนาจแต่งตั้ง หรือถอดถอนประธานกรรมการ และกรรมการขององค์การโทรศัพท์มาตรา 28 มาตรา ๒๘ ให้ประธานกรรมการ และกรรมการที่ได้รับแต่งตั้ง ดำรงตำแหน่งคราวละห้าปี ในกรณีที่มีการแต่งตั้งซ่อม หรือเพิ่มเติมประธานกรรมการ หรือกรรมการ ประธานกรรมการหรือกรรมการที่ได้รับแต่งตั้งซ่อมหรือเพิ่มเติมขึ้นนั้นให้ดำรงตำแหน่งเพียงเท่ากำหนดเวลาของกรรมการชุดนั้น เมื่อครบกำหนดตามวาระดังกล่าวในวรรคก่อนมาตรา 28 หากยังมิได้มีการแต่งตั้งกรรมการขึ้นใหม่ ให้ประธานกรรมการ และกรรมการ ที่พ้นจากตำแหน่งตามวาระนั้น รักษาการในตำแหน่งต่อไปจนกว่าคณะกรรมการที่แต่งตั้งขึ้นใหม่จะเข้ารับหน้าที่ ประธานกรรมการ และกรรมการ ที่พ้นจากตำแหน่งตามวาระ อาจได้รับแต่งตั้งอีกก็ได้มาตรา 29 มาตรา ๒๙ ประธานกรรมการ และกรรมการ ย่อมพ้นจากตำแหน่งก่อนถึงวาระตามความในมาตรา ๒๘ เมื่อ (๑) ตาย (๒) ลาออก (๓) คณะรัฐมนตรีให้ออก (๔) เป็นบุคคลล้มละลาย หรือเป็นผู้ไร้ความสามารถ (๕) ขาดการประชุมคณะกรรมการกว่าสามครั้งต่อเนื่องกันโดยไม่มีเหตุอันสมควร (๖) ขาดคุณสมบัติตามมาตรา ๒๕ หรือต้องห้ามตามมาตรา ๒๖มาตรา 30 มาตรา ๓๐ ให้คณะรัฐมนตรีเป็นผู้กำหนดเงินผลประโยชน์ตอบแทนของประธานกรรมการ และกรรมการ ประธานกรรมการ กรรมการ ผู้อำนวยการ และพนักงานอาจได้รับเงินรางวัลตามระเบียบที่คณะรัฐมนตรีกำหนดมาตรา 31 มาตรา ๓๑ ภายใต้บังคับมาตรา ๓๙ และมาตรา ๔๐ ให้คณะกรรมการมีอำนาจและหน้าที่วางนโยบาย และควบคุมดูแลโดยทั่วไปซึ่งกิจการขององค์การโทรศัพท์ โดยความเห็นชอบของรัฐมนตรี อำนาจและหน้าที่เช่นว่านี้ให้รวมถึง (๑) ดำเนินกิจการตามความในมาตรา ๖ และมาตรา ๙ (๒) วางระเบียบข้อบังคับเกี่ยวกับการบริหารงานต่าง ๆ (๓)มาตรา 31 วางข้อบังคับว่าด้วยการบรรจุ การแต่งตั้ง การเลื่อนขั้นเงินเดือน การตัดเงินเดือน การลดขั้นเงินเดือน การถอดถอน และระเบียบวินัยของพนักงาน ตลอดจนกำหนดจำนวนอัตราตำแหน่ง อัตราเงินเดือน ค่าจ้าง และเงินอื่นๆ ของพนักงาน (๔) ตั้งอัตราค่าเช่าเครื่องโทรศัพท์ ค่าดำเนินธุรกิจต่างๆ และค่าบริการอื่นๆ (๕)มาตรา 31 กำหนดอัตราเงินสะสมของผู้อำนวยการ และพนักงาน และวางระเบียบการจ่ายคืนเงินสะสม ข้อบังคับว่าด้วยระเบียบปฏิบัติงานที่คณะกรรมการวางขึ้นนั้น ถ้ามีข้อความจำกัดอำนาจผู้อำนวยการในการทำนิติกรรมไว้ประการใด ให้รัฐมนตรีประกาศข้อบังคับที่มีข้อความเช่นว่านั้นในราชกิจจานุเบกษามาตรา 32 มาตรา ๓๒ ให้คณะกรรมการมีอำนาจแต่งตั้งผู้อำนวยการด้วยความเห็นชอบของคณะรัฐมนตรี และให้อยู่ในตำแหน่งได้โดยไม่มีกำหนดเวลา แต่ในกรณีที่บกพร่องต่อหน้าที่หรือหย่อนสมรรถภาพ หรือมีเหตุผลอันสมควรอื่น คณะกรรมการจะให้ออกจากตำแหน่งด้วยความเห็นชอบของคณะรัฐมนตรีก็ได้มาตรา 32 ผู้อำนวยการจะต้องเป็นผู้ที่มีความรู้และความจัดเจนเกี่ยวกับการโทรศัพท์และการโทรคมนาคม และให้เป็นกรรมการโดยตำแหน่ง ให้ผู้อำนวยการได้รับเงินเดือนตามที่คณะกรรมการกำหนดมาตรา 33 มาตรา ๓๓ ให้ผู้อำนวยการมีอำนาจ (๑) แต่งตั้ง ถอดถอน เลื่อนขั้นเงินเดือน ตัดเงินเดือน หรือลดขั้นเงินเดือน ตลอดจนลงโทษทางวินัยแก่พนักงาน ทั้งนี้ ต้องเป็นไปตามข้อบังคับที่คณะกรรมการกำหนด (๒) วางระเบียบเกี่ยวกับการปฏิบัติงานขององค์การโทรศัพท์ โดยไม่แย้งหรือขัดต่อระเบียบข้อบังคับที่คณะกรรมการวางไว้มาตรา 34 มาตรา ๓๔ เครื่องแบบและเครื่องหมายพนักงาน มีลักษณะ ชนิด และประเภทเป็นอย่างใด ให้เป็นไปตามที่กำหนดในกฎกระทรวงมาตรา 35 มาตรา ๓๕ ผู้ใดแต่งเครื่องแบบ หรือประดับเครื่องหมายของพนักงานโดยไม่มีสิทธิ เพื่อให้บุคคลอื่นเชื่อว่าตนมีสิทธิ หรือแต่งเลียนเครื่องแบบ เครื่องหมายของพนักงาน เพื่อให้บุคคลอื่นหลงเชื่อว่าตนเป็นพนักงาน มีความผิดต้องระวางโทษจำคุกไม่เกินหนึ่งปี หรือปรับไม่เกินห้าร้อยบาท หรือทั้งจำทั้งปรับมาตรา 36 มาตรา ๓๖ ให้ผู้อำนวยการเป็นผู้บริหารกิจการขององค์การโทรศัพท์ให้เป็นไปตามกฎหมาย ระเบียบ ข้อบังคับ และนโยบายที่คณะกรรมการกำหนด และให้มีอำนาจบังคับบัญชาพนักงานทุกตำแหน่ง ผู้อำนวยการต้องรับผิดชอบต่อคณะกรรมการในการบริหารกิจการขององค์การโทรศัพท์มาตรา 37 มาตรา ๓๗ ในกรณีจำเป็นและรีบด่วน ซึ่งคณะกรรมการดำเนินกิจการตามมาตรา ๖ และมาตรา ๙ ไม่ได้ทันท่วงที ให้ผู้อำนวยการดำเนินกิจการไปได้ก่อน แต่ต้องรีบรายงานต่อคณะกรรมการโดยไม่ชักช้ามาตรา 38 มาตรา ๓๘ ในกิจการที่เกี่ยวกับบุคคลภายนอก ให้ผู้อำนวยการเป็นผู้กระทำการในนามขององค์การโทรศัพท์ และเป็นตัวแทนขององค์การโทรศัพท์ และเพื่อการนี้ ผู้อำนวยการอาจมอบอำนาจให้ตัวแทนขององค์การโทรศัพท์ที่ได้ตั้งขึ้นตามมาตรา ๘ หรือบุคคลใดๆ ปฏิบัติกิจการเฉพาะอย่างแทนได้ แต่ทั้งนี้มาตรา 38 ต้องเป็นไปตามระเบียบข้อบังคับที่คณะกรรมการกำหนด ในกรณีที่มีข้อบังคับซึ่งได้ประกาศในราชกิจจานุเบกษาตามมาตรา ๓๑ วรรคท้าย กำหนดไว้ว่า นิติกรรมใดผู้อำนวยการจะทำได้ก็แต่โดยความเห็นชอบของคณะกรรมการก่อน บรรดานิติกรรมที่ผู้อำนวยการทำขึ้นโดยมิได้รับความเห็นชอบดังกล่าวย่อมไม่ผูกพันองค์การโทรศัพท์มาตรา 38 เว้นแต่คณะกรรมการจะให้สัตยาบันมาตรา 3 หมวด ๓ ความสัมพันธ์กับรัฐบาลมาตรา 39 มาตรา ๓๙ ในการดำเนินกิจการขององค์การโทรศัพท์ ให้คำนึงถึงประโยชน์ของรัฐและของประชาชนมาตรา 40 มาตรา ๔๐ องค์การโทรศัพท์จะต้องได้รับความเห็นชอบจากคณะรัฐมนตรีก่อน จึงจะดำเนินกิจการดังต่อไปนี้ได้ คือ (๑) เลิกชุมสายโทรศัพท์ หรือโทรศัพท์ทางไกล (๒) เพิ่ม หรือลดทุน (๓) กู้ยืมเงินครั้งหนึ่งเป็นจำนวนเงินเกินกว่าสามล้านบาท (๔) จำหน่ายอสังหาริมทรัพย์ (๕) ตั้งอัตราค่าเช่าเครื่องโทรศัพท์ และค่าบริการอื่นมาตรา 40 ๆมาตรา 41 มาตรา ๔๑ ให้องค์การโทรศัพท์จัดทำงบประมาณประจำปีโดยให้แยกเป็นงบลงทุนและงบทำการ สำหรับงบลงทุน ให้นำเสนอคณะรัฐมนตรีเพื่อพิจารณาและให้ความเห็นชอบ ส่วนงบทำการ ให้นำเสนอคณะรัฐมนตรีเพื่อทราบมาตรา 42 มาตรา ๔๒ รายได้ที่องค์การโทรศัพท์ได้รับจากการดำเนินกิจการ ให้ตกเป็นขององค์การโทรศัพท์ สำหรับเป็นค่าใช้จ่ายต่างๆ รายได้ที่ได้รับในปีหนึ่งๆ เมื่อได้หักค่าใช้จ่ายสำหรับดำเนินกิจการ ค่าภาระต่าง ๆ ที่เหมาะสม เช่น ค่าบำรุงรักษา ค่าเสื่อมราคามาตรา 42 และเงินสมทบกองทุนสำหรับจ่ายสงเคราะห์ผู้ปฏิบัติงานในองค์การโทรศัพท์และครอบครัว เงินผลประโยชน์ตอบแทน และเงินรางวัลตามมาตรา ๓๐ เงินสำรองธรรมดาซึ่งตั้งไว้เผื่อขาด เงินสำรองเพื่อขยายกิจการ เงินสำรองไถ่ถอนหนี้ และเงินลงทุนตามงบลงทุนที่ได้รับความเห็นชอบตามความในมาตรา ๔๑ แล้วมาตรา 42 เหลือเท่าใดให้นำส่งเป็นรายได้ของรัฐ แต่ถ้ารายได้มีจำนวนไม่พอสำหรับรายจ่ายดังกล่าว นอกจากเงินสำรองที่ระบุไว้ในวรรคสอง และองค์การโทรศัพท์ไม่สามารถหาเงินจากทางอื่น รัฐพึงจ่ายเงินให้แก่องค์การโทรศัพท์เท่าจำนวนที่จำเป็นมาตรา 43 มาตรา ๔๓ ให้คณะกรรมการทำรายงานปีละครั้งเสนอรัฐมนตรี รายงานนี้ให้กล่าวถึงผลงานขององค์การโทรศัพท์ในปีที่ล่วงแล้ว พร้อมด้วยคำชี้แจงเกี่ยวกับนโยบายของคณะกรรมการ โครงการ และแผนงานที่จะจัดทำในภายหน้ามาตรา 4 หมวด ๔ การอุทธรณ์ และการสงเคราะห์มาตรา 44 มาตรา ๔๔ ให้พนักงานมีสิทธิอุทธรณ์เกี่ยวกับคำสั่งลงโทษได้ ตามระเบียบข้อบังคับที่คณะกรรมการกำหนดมาตรา 45 มาตรา ๔๕ ให้องค์การโทรศัพท์จัดให้มีกองทุนสำหรับจ่ายสงเคราะห์ผู้ปฏิบัติงานในองค์การโทรศัพท์และครอบครัว ในกรณีพ้นจากตำแหน่ง ประสบอุบัติเหตุ เจ็บป่วย หรือกรณีอื่นอันควรแก่การสงเคราะห์ การจัดให้ได้มาซึ่งกองทุนดังกล่าวในวรรคก่อน การกำหนดประเภทของผู้ที่พึงได้รับการสงเคราะห์จากกองทุนมาตรา 45 และหลักเกณฑ์การสงเคราะห์ ตลอดจนการจัดการเกี่ยวกับกองทุนให้เป็นไปตามระเบียบข้อบังคับที่คณะกรรมการกำหนด ระเบียบข้อบังคับดังกล่าวในวรรคก่อนให้นำเสนอคณะรัฐมนตรี เมื่อคณะรัฐมนตรีให้ความเห็นชอบแล้ว ให้ใช้บังคับได้มาตรา 5 หมวด ๕ การบัญชี การสอบ และการตรวจมาตรา 46 มาตรา ๔๖ ให้องค์การโทรศัพท์วางและถือไว้ซึ่งระบบการบัญชีอันถูกต้อง แยกตามประเภทงานส่วนที่สำคัญ มีการสอบบัญชีภายในเป็นประจำ และมีสมุดบัญชีลงรายการ (๑) การรับและจ่ายเงิน (๒) สินทรัพย์และหนี้สิน ซึ่งแสดงการงานที่เป็นอยู่ตามจริง และตามที่ควร ตามประเภทงาน พร้อมด้วยข้อความอันเป็นเหตุที่มาของรายการนั้นๆมาตรา 47 มาตรา ๔๗ ทุกปี ให้สำนักงานคณะกรรมการตรวจเงินแผ่นดินเป็นผู้สอบและตรวจบัญชี รวมทั้งการเงินขององค์การโทรศัพท์มาตรา 48 มาตรา ๔๘ ผู้สอบและตรวจบัญชีมีอำนาจตรวจสอบสรรพสมุดบัญชีและเอกสารหลักฐานต่างๆ ขององค์การโทรศัพท์ เพื่อการนี้ ให้มีอำนาจสอบถามประธานกรรมการ กรรมการ ผู้อำนวยการ และพนักงาน ในองค์การโทรศัพท์มาตรา 49 มาตรา ๔๙ ผู้สอบบัญชีต้องทำรายงานผลของการสอบบัญชี เสนอคณะรัฐมนตรีภายในหนึ่งร้อยยี่สิบวันนับจากวันสิ้นปีบัญชี และให้องค์การโทรศัพท์โฆษณารายงานประจำปีของปีที่สิ้นไปนั้น แสดงบัญชีงบดุล บัญชีทำการ และบัญชีกำไรขาดทุน ซึ่งผู้สอบบัญชีรับรองว่าถูกต้องแล้ว ภายในหนึ่งร้อยห้าสิบวันนับจากวันสิ้นปีบัญชีมาตรา 6 หมวด ๖บทเฉพาะกาลมาตรา 50 มาตรา ๕๐ ในระหว่างที่การโอนกิจการ บรรดาทรัพย์สิน สินทรัพย์ ความรับผิด ธุรกิจและเงิน ตามที่บัญญัติไว้ในมาตรา ๑๐ มาตรา ๑๑ มาตรา ๑๒ มาตรา ๑๓ และมาตรา ๑๔ ยังไม่เสร็จสิ้น ให้กองโทรศัพท์ หรือกองโทรเลข กรมไปรษณีย์โทรเลข แล้วแต่กรณี ดำเนินกิจการโทรศัพท์ดังเช่นเดิมไปพลางก่อนมาตรา 51 มาตรา ๕๑ เงินรายได้อันเกิดจากกิจการโทรศัพท์เฉพาะส่วนที่ได้โอนไปให้องค์การโทรศัพท์จัดดำเนินการตามพระราชบัญญัตินี้ ซึ่งได้ตั้งรับไว้ในงบประมาณรายรับประจำปีงบประมาณ พ.ศ. ๒๔๙๗ ให้องค์การโทรศัพท์นำส่งเป็นรายได้ของรัฐทั้งหมดโดยไม่หักค่าใช้จ่ายใด ๆ แต่ถ้าองค์การโทรศัพท์มีรายได้เกินสิบหกล้านบาทมาตรา 51 ให้ส่วนที่เกินสิบหกล้านบาทนั้นตกเป็นขององค์การโทรศัพท์ผู้รับสนองพระบรมราชโองการ จอมพล ป. พิบูลสงคราม นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เพื่อความสะดวกในการติดต่อสื่อสารของประชาชน สมควรจะได้ปรับปรุงบริการโทรศัพท์ทุกประเภทให้มีข่ายกว้างขวางและทันสมัยยิ่งขึ้นทุกจังหวัด โดยจัดตั้งเป็นองค์การ จึงเห็นสมควรจัดแยกกิจการโทรศัพท์ในเขตจังหวัดพระนครและจังหวัดธนบุรีซึ่งกองโทรศัพท์กรมไปรษณีย์โทรเลข ดำเนินการอยู่และกิจการโทรศัพท์ในเขตจังหวัดอื่นกับกิจการโทรศัพท์ทางไกลซึ่งกองโทรเลข กรมไปรษณีย์โทรเลข ดำเนินการอยู่นั้น มารวมกันจัดตั้งขึ้นเป็นองค์การโทรศัพท์แห่งประเทศไทย ดำเนินกิจการโทรศัพท์ให้เจริญก้าวหน้ายิ่งขึ้น เพื่อประโยชน์แห่งรัฐและประชาชนสืบไป